OSNOVNA ŠKOLA JANKA LESKOVARA

PREGRADA

DRAGUTINA KUNOVIĆA 8

49218 PREGRADA

OIB: 49697472944

MB: 03079546

Šifra škole: 02-123-001

RKDP: 16144

Telefon: +38549376114

**KLASA: 400-02/24-01/5**

**URBROJ: 2140-77-24-4**

**Pregrada, 22.07.2024.**

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2024. -30.06.2024. GODINE**

**1. UVODNE NAPOMENE**

Obveza izrade te sadržaj polugodišnjeg i godišnjeg izvještaja o izvršenju financijskog plana proračunskih korisnika propisana je čl. 81.-86. Zakona o proračunu (NN 144/2021.), a temeljem čl. 86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje polugodišnji izvještaj o izvršenju financijskog plana za razdoblje 01.01.2024.-30.06.2024. do 31. srpnja 2024. godine te ga dostaviti osnivaču, KZŽ.

Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S. Financijski plan Osnovne škole Janka Leskovara za 2024. godinu usvojen je na sjednici Školskog odbora održanoj 02.11.2023.

Slijedom gore navedenog Izvještaj o izvršenju financijskog plana Osnovne škole Janka Leskovara Pregrada, sastoji se od:

* Opći dio -Račun prihoda i rashoda

 -Prihodi i rashodi prema ekonomskoj klasifikaciji

 -Prihodi i rashodi prema izvorima

* Posebni dio – Izvršenje rashoda i izdataka prema programskoj i ekonomskoj klasifikaciji te izvorima
* Obrazloženje

**2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

2.1. Prihodi i primici

Prihodi i primici za 2024. god. planirani su u ukupnom iznosu 2.036.525,00 eura, a u razdoblju 01.01.2024.-30.06.2024. ostvareni su u iznosu 1.140.036,44 eura, što je ostvarenje od 56 %, kako je prikazano u Tablici 1.

U odnosu na izvršenje za isto razdoblje prethodne godine primjećuje se povećanje ostvarenih prihoda, razlog tome su izmjene koeficijenata plaće sukladno zakonskim propisima.

Iz prethodne 2023. godine prenesen je manjak u iznosu od 6.583,44 eura.

Tablica 1.Usporedba planiranih i ostvarenih prihoda i primitaka za 2024.godinu

|  |  |  |  |  |
| --- | --- | --- | --- | --- |
| Prihodi/primici | Planirani iznos za 2024. | Ostvarenje 01.01.2024.-30.06.2024.  | Indeks ostvarenja | Udio u ostvarenju |
| **Ukupni prihodi** | **2.042.125,00** | **1.140.036,44** | **56** | **100** |
| Pomoći proračunskim korisnicima iz proračuna koji im nije nadležan | 1.861.670,00 | 1.034.866,99 | 102 | 91 |
| Pomoći temeljem prijenosa EU sredstava | 5.400,00 | 5.576,52 | 103 | 0,49 |
| Prihodi od imovine | 0,00 | 0,00 | 0 | 0,00 |
| Prihodi po posebnim propisima  | 33.150,00 | 30.559,43 | 92 | 2,7 |
| Prihodi od prodaje proizvoda i roba te pruženih usluga | 8.000,00 | 7.957,55 | 99 | 0,23 |
| Donacije od pravnih i fizičkih osoba izvan općeg proračuna | 1.000,00 | 1.410,59 | 198 | 0,7 |
| Prihodi iz nadležnog proračuna za financiranje redovne djelatnosti proračunskih korisnika | 132.705,00 | 59.368,34 | 45 | 5,2 |
| Prihodi od prodaje stambenih objekata i zemljišta | 200,00 | 297,02 | 149 | 0,03 |
| Ostali prihodi | 0 | 0 | 0 | 0 |

Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan, a iz kojih se iz državnog proračuna financiraju troškovi plaća i ostalih materijalnih prava zaposlenika, te od siječnja 2023.god. Odlukom Vlade RH i troškovi prehrane za sve učenike škole te troškovi nabave higijenskih potrepština za djevojčice. Financira se i nabava udžbenika i radnih udžbenika za učenike škole za šk. godinu 2023./2024.

Pomoći temeljem prijenosa EU sredstava odnosi se na pomoći dobivene za Erasmus projekt European Games i Erasmus +K2 Lead for eco Justice.

Prihodi po posebnim propisima odnose se na uplaćene prihode od roditelja za financiranje terenskih nastava i izleta učenika.

Prihodi od prodaje proizvoda i roba te pruženih usluga odnose se na prihode od iznajmljivanja školskog prostora i sakupljanje otpadnog papira.

Donacije od pravnih i fizičkih osoba izvan općeg proračuna odnose se na uplate donacija od fizičkih osoba za boravak učenika u Školi u prirodi, Županijskog školskog športskog saveza za natjecanja te kapitalne donacije za nabavu mikrofona (bubica) za školski razglas.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika te na prihode iznad minimalnog financijskog standarda za financiranje projekta Baltazar, troškova ugovora o djelu za e-tehničara, građanski odgoj, prijevoz za učenike s teškoćama, hitne intervencije , troškovi natjecanja i ostalo.

Prihodi od prodaje stambenih objekata odnose se na prihode od prodanih stanova na kojima je postojalo stanarsko pravo.

2.2. Sredstva viška prihoda iz prethodnih godina

Iz 2022. godine prenesen je višak prihoda u iznosu 22.222,33 eura, ali smo poslovnu 2023. godinu imali manjak koji se većim djelom odnosi na sredstva za udžbenike koje nismo dobili do 31.12.2023. godine za udžbenike. Manjak koji je prenesen u 2024. godinu iznosi 6.583,44 eura.

2.3. Rashodi i izdaci

Ukupni rashodi i izdaci za 2024. godinu planirani su u iznosu 2.042.125,00 eura, a u razdoblju 01.01.2024.-30.06.2024. ostvareni su u iznosu 1.115.636,59 eura, što je ostvarenje od 55 %, kako je prikazano u Tablici 2.

U odnosu na izvještajno razdoblje prethodne godine primjećuje se povećanje ostvarenih rashoda poslovanja, najviše iz razloga izmjene koeficijenata plaće zaposlenicima sukladno zakonskim propisima, povećani su rashodi za nabavu namirnica za prehranu učenika jer se sad obrok u školskoj kuhinji priprema za sve učenike škole, a ujedno je došlo i do značajnog porasta cijena prehrambenih proizvoda, materijala i sredstava za čišćenje i održavanje, materijala za higijenske potrebe i njegu, uredskog materijala te energenata.

Tablica 2.Usporedba planiranih i ostvarenih rashoda i izdataka u 2024.godini

|  |  |  |  |  |
| --- | --- | --- | --- | --- |
| Rashodi/izdaci | Planirani iznos za 2024. | Izvršenje 01.01.2024.-30.06.2024.  | Indeks izvršenja | Udio u izvršenju |
| **Ukupni rashodi** | **2.042.125,00** | **1.115.636,59** | **55** | **100** |
| Rashodi za zaposlene | 1.575.260,00 | 902.885,76 | 57 | 81 |
| Materijalni rashodi | 377.205,00 | 204.438,34 | 54 | 18 |
| Financijski rashodi | 1.100,00 | 611,96 | 56 | 0,05 |
| Naknade građanima i kućanstvima u naravi | 67.200,00 | 1.418,94 | 2 | 0,13 |
| Ostali rashodi-tekuće donacije | 1.100,00 | 1.071,00 | 97 | 0,09 |
| Rashodi za nabavu proizvedene dugotrajne imovine | 20.260,00 | 5.210,59 | 26 | 0,46 |
|  |  |  |  |  |

Najveći udio u izvršenju rashoda poslovanja imaju rashodi za zaposlene i to 81 %, zatim slijede materijalni rashodi 18 %, dok ostali rashodi nemaju značajniji utjecaj na poslovanje.

Rashodi za naknade građanima i kućanstvima u naravi odnose na nabavu radnih udžbenika i radnih bilježnica za sve učenike škole. Za promatrano razdoblje ta nabava nije obavljena što se vidi i iz izvšrenja.

Ostali rashodi- tekuće donacije odnose se na nabavu higijenskih potrepština za djevojčice za što su nam Odlukom Vlade RH dodijeljena sredstva iz državnog proračuna.

Rashodi za nabavu proizvedene dugotrajne imovine odnose se geodetsku izradu elaborata za dogradnju škole, nabavljenog regala i polica za knjižnicu, mikrofone za školski razglas, motornog puhača, salamoreznice i rezača povrća za školsku kuhinju te knjiga za školsku knjižnicu.

2.4. Račun prihoda i rashoda – prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku/manjku iz prethodne godine.

Vrijednosno najznačajniji prihodi, a time i rashodi su iz izvora pomoći koji obuhvaćaju plaće i naknade zaposlenika, prehranu učenika, financiranje programa iznad propisanog pedagoškog standarda(JLS), troškovi za sudionike u projektu u okviru programa Erasmus+ i sl., nakon pomoći tu su sredstva općih prihoda i primitaka (osnivač KZŽ), prihodi za posebne namjene (terenska nastava i izleti učenika, Ministarstvo prijenos EU KZŽ ( Projekt Baltazar), donacije i vlastiti prihodi.

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija za škole je 0912-osnovno obrazovanje. Indeks izvršenja za razdoblje 01.01.2024. do 30.06.2024. u odnosu na planirana sredstva iznosi 55 %.

2.6. Račun financiranja prema ekonomskoj klasifikaciji i izvorima financiranja

Predaje se prazni, škola nema primitaka od financijske imovine i zaduživanja ni izdataka za financijsku imovinu i otplate zajmova.

**3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

1000 Program: OSNOVNO OBRAZOVANJE-ZAKONSKI STANDARD

A102000 Redovni poslovi ustanova osnovnog obrazovanja

Izvor financiranja 1.3 Decentralizacija

Osnovni cilj: osiguravanje uvjeta za kvalitetno obrazovanje učenika i poboljšanje kvalitete rada zaposlenika.

Program obuhvaća sljedeće: financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge ( tekuće i investicijsko održavanje objekata i opreme, komunalne usluge) te drugih rashoda neophodnih za rad i funkcioniranje školske ustanove, njenih zaposlenika i učenika.

Plan za 2024. godinu iznosi 52.695,00 eura, a s 30.06.2024. je ostvareno 46.081,24 eura,

odnosno 87 %.

1003 Program: DOPUNSKI NASTAVNI I VANNASTAVNI PROGRAM ŠKOLA I OBRAZOVNIH INSTITUCIJA

A 102001 Financiranje -ostali rashodi OŠ

Izvor financiranja 2.1.1 Donacija

Osnovni cilj: poboljšanje uvjeta za kvalitetno obrazovanje svih učenika i tekuće održavanje objekata.

Program obuhvaća pokrivanje rashoda za natjecanja učenika, boravak učenika slabijeg imovinskog statusa u Školi u prirodi, nabave sitnog inventara i sl. Prikupljene su donacije od udruga i fizičkih osoba. Plan za 2024. godinu iznosi 1.000,00 eura , a ostvareno je 1.410,59 eura što iznosi 220 % planiranog iznosa. Iz prethodne godine prenesen je višak u iznosu od 776,60 eura a u izvještajnom razdoblju utrošeno je 500,00 eura što se odnosi na donaciju za učenike slabijeg imovnog statusa za boravak u Školi u prirodi.

Izvor financiranja 3.1.1 Vlastiti prihodi- prihodi od iznajmljivanja školskog prostora

Osnovni cilj: poboljšavanje uvjeta rada zaposlenika te kvalitetno obrazovanje svih učenika

Program obuhvaća pokrivanje rashoda koji se ne pokrivaju decentraliziranim sredstvima. Ukupni plan za 2024. god. iznosi 8.000,00 eura, ostvareno je 7.957,55 eura odnosno 99% planiranog iznosa.

Izvor financiranja 4.3.1 Posebne namjene

Osnovni cilj: osiguravanje uvjeta za kvalitetno obrazovanje svih učenika.

Program obuhvaća sufinanciranje terenske nastave i izlete učenika, prihodi se prikupljaju od roditelja. Plan za 2023. godinu iznosi 33.150,00 eura, s 30.06.2024. je realizirano 30.559,43 eura, odnosno 99 % planiranog iznosa.

Izvor financiranja 5.2.1 Ministarstvo-Pomoći- tekuće pomoći proračunskim korisnicima iz proračuna koji im nije nadležan

Osnovni cilj: financiranje troškova plaća i ostalih materijalnih prava zaposlenika, financiranje prehrane za sve učenike škole, financiranje nabave udžbenika, knjiga za školsku knjižnicu, sufinanciranje Projekata iz nadležnosti MZO, financiranje nabave higijenskih potrepština za djevojčice.

Program obuhvaća pokrivanje rashoda za plaće i ostalih materijalnih prava zaposlenika, te financiranje troškova prehrane za sve učenike škole iz Državnog proračuna, nabava higijenskih potrepština za što su nam Odlukom Vlade RH doznačena sredstva na račun škole, nabava udžbenika za sve učenike škole, nabava knjiga za školsku knjižnicu. Ukupni plan prihoda za 2024. godini iznosi 1.815.070,00 eura, a ostvareno je 1.029.734,29 eura odnosno 57 % od planiranog iznosa.

Izvor financiranja 5.4.1 Grad Pregrada - Pomoći

Osnovni cilj: financiranje troškova ostalih materijalnih prava zaposlenika, poboljšanje uvjeta za rad i funkcioniranje škole odnosno poboljšanje standarda za učenike i zaposlenike škole.

Program obuhvaća financiranje programa iznad propisanog pedagoškog standarda. Ukupni planirani prihodi iznose 41.000,00 eura, a utrošeno je 5.336,78 eura odnosno 13 % od planiranog iznosa.

Izvor financiranja 5.7.1 Ministarstvo-prijenos EU

Osnovni cilj: financiranje troškova putovanja sudionika Projekta Erasmus +.

Program obuhvaća pokrivanje rashoda troškova stručnog usavršavanja sudionika. Planirano je 5.600,00 eura utrošiti od viška prihoda i planirani su prihodi u iznosu 5.400,00 eura što bi ukupan prihod s tog izvora financiranja iznosio 11.000,00 eura. U razdoblju 01.01.-30.06.2024. utrošeno je iz viška prihoda 1.804,52 eura i iz redovnih prihoda 443,33 eura.

Izvor financiranja 7.1.1 Prihodi od prodaje nefinancijske imovine

Osnovni cilj: poboljšanje uvjeta za rad i funkcioniranje škole

Program obuhvaća pokrivanje rashoda za opremanje škole sredstvima dobivenim od prodaje stanova na kojima je postojalo stanarsko pravo. U razdoblju 01.01.-30.06.2024. godine izvršena je konačna uplata za 3 stana tako da ostaje samo još jedan stan u otplati. Planiran prihod za 2024. godinu iznosi 200,00 eura a izvršenje za promatrano obračunsko razdoblje iznosi 297,02 eura.

**Izvor financiranja 1.1 Opći prihodi i primici- izvorna sredstva KZŽ**

A102000 Dopunski nastavni i vannastavni program škola i obrazovnih institucija

Program obuhvaća financiranje troškova natjecanja, dječjih radionica.

A102006 Program građanskog odgoja u školama

Aktivnost obuhvaća troškove ugovora o djelu za predavača građanskog odgoja.

T103000 Dopunska sredstva za materijalne rashode i opremu škola

Projekt obuhvaća financiranje materijalnih troškova, ugovor o djelu za e tehničara koji tijekom godine pomaže učiteljima pri korištenju informatičke opreme i hitne intervencije.

T103010 Sufinanciranje nabave radnih bilježnica učenicima osnovnih škola

Program obuhvaća sufinanciranje radnih bilježnica za sve učenike u iznosu od 50% ukupnog troška. Grad Pregrada pokriva također sufinanciranje radnih bilježnica u iznosu od 50%.

**Izvor financiranja 5.7. Ministarstvo-prijenos EU**

T103020 Projekt Baltazar

Projekt se odnosi na financiranje plaće i ostalih materijalnih prava pomoćnicima u nastavi.

**4. POSEBNI IZVJEŠTAJI**

4.1. Izvještaj o korištenju sredstava fondova EU-u izvještajnom razdoblju nije ostvareno.

4.2. Izvještaj o zaduživanju na domaćem i stranom tržištu novca i kapitala-u izvještajnom razdoblju nije ostvareno.

4.3. Izvještaj o danim zajmovima i potraživanjima po danim zajmovima-u izvještajnom razdoblju nije ostvareno.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Na dan 30.06.2024. nenaplaćena potraživanja iznose ukupno 4.856,88 eura, i to za potraživanja za zaposlene u iznosu od 3.600,00 eura (akontacija za Erasmus projekt), potraživanja za naknade koje se refundiraju u iznosu od 477,29 eura (bolovanja na teret Zavoda), potraživanja za predujmove u iznosu od 779,59 eura.

Na dan 30.06.2024. škola ima 184.048,16 eura obveza, a odnose se na rashode za zaposlene-plaću za zaposlene za lipanj 2024. koja dospijeva u srpnju 2024. u iznosu od 162.084,32 eura, materijalne rashode (energente, komunalne usluge, uredski materijal, materijal i sirovine) u iznosu od 21.150,35 financijske rashode 107,00 eura, obveze za naknade građanima i kućanstvima u iznosu od 253,76 eura, međusobne obveze proračunskih korisnika – refundacije bolovanja HZZO-a 452,73 eura. Stanje nedospjelih obveza na dan 30.06.2024. iznosi 184.048,16 eura, što znači da škola nema nepodmirenih dospjelih obveza.

4.5. Podaci o stanju novčanih sredstava na računu HR8023600001101360501 otvorenog kod Zagrebačke banke d.d. Zagreb

- stanje na dan 01.01.2024. iznosi 24.888,92 eura

- stanje na dan 30.06.2024. iznosi 25.576,86 eura

- stanje u blagajni na dan 01.01.2024. 0,00 eura

- stanje u blagajni na dan 30.06.2024. 0,00 eura

4.6. Škola nema sudskih sporova u tijeku.

 Predsjednica ŠO:

Danijela Stiplošek